Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -12 …
5 ส.ค. 2562

Tactical Move
เดินเกมกลยุทธ์บ่าย
SET Index ปรับลดลง -12.03 จุด (-0.71%) ปิดภาคเช้าที่ 1,672.68 จุด ด้วยมูลค่าการซื้อขาย 24,110.25 ล้านบาท
Most Positive Impact: CBG (+0.27 จุด), PTTGC (+0.11 จุด), BH (+0.11 จุด)
Most Negative Impact: ADVANC (-1.44 จุด), CPALL (-1.09 จุด), AOT (-1.04 จุด)
ตลาดหุ้นทั่วภูมิภาคปรับตัวลง เช่น ฮ่องกง(-2.72%) เกาหลี(-2.5%) ฟิลิปปินส์(-2.24%)ญี่ปุ่น(-2.1%) อินโดนีเซีย(-1.75%) จีน(-0.94%) เป็นต้น
จีนปล่อยค่าเงินหยวนอ่อนค่าในรอบกว่า 10 ปี พร้อมทั้งขอให้บริษัทในจีนงดการนำเข้าสินค้าเกษตรจากทางสหรัฐฯ ทั้งหมดนี้คาดเป็นผลจากการที่สหรัฐฯจะเก็บภาษีกับจีน 1 ก.ย. นี้ ขณะเดียวกัน Bond yield 10 ปี ของไทยและสหรัฐฯดิ่งลง สะท้อนภาพนักลงทุนหนีเข้าสู่สินทรัพย์ปลอดภัย
นายสุริยะ จึงรุ่งเรืองกิจ รมว.อุตสาหกรรม เปิดเผยว่า กระทรวงอุตสาหกรรมมีแผนจะไป road show ที่จีนและสหรัฐฯ ในช่วง 2-3 เดือนนี้ โดยอาศัยจังหวะจากภาวะสงครามการค้าสหรัฐฯ-จีน เพื่อดึงดูดการลงทุนจากประเทศเหล่านี้เข้ามาลงทุนไทยมากขึ้น
แนวโน้มตลาดบ่าย
บ่ายนี้คาด SET Index ยืนแดนลบจากความกังวลเรื่องสงครามการค้าสหรัฐฯจีน โดยให้กรอบการเคลื่อนไหวที่ 1,670 – 1,680 จุด ทั้งนี้เรามองว่าการที่รัฐบาลเตรียมจะออกมาตรการกระตุ้นเศรษฐกิจ เช่น การบริโภคในประเทศ จะเป็นช่วยจำกัด downside ของตลาด
หุ้นแนะนำภาคบ่าย เลือก AMATA คาดกำไร 2Q19 ที่ 320 ลบ.+70% YoY และ +15% QoQ ได้ประโยชน์จากการย้ายฐานการผลิตมาจากจีน
กลยุทธ์การลงทุน เพิ่มระดับการถือครองเงินสด ทยอยสะสมหุ้นกลุ่มที่แข็งกว่าตลาด ดังต่อไปนี้
1) กลุ่มหุ้นที่ได้ประโยชน์จากมาตรการภาครัฐ CPALL AMATA BTS ORI TFFIF
2) กลุ่มปันผลสูง JASIF TISCO LH TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM BGC
5) ปัจจัยบวกเฉพาะตัว CPF GUNKUL TPCH MINT PTT JWD JAS AOT COM7
ประเด็นเศรษฐกิจที่น่าติดตามสัปดาห์นี้ วันนี้ติดตามตัวเลข PMI ภาคบริการของสหรัฐฯ และยูโรโซน(ก.ค.) ตลาดคาด 52.2 และ 53.3 ตามลำดับ วันพุธติดตามผลการประชุมกนง.ของไทย และตัวเลขสต็อคน้ำมันดิบสหรัฐฯประจำสัปดาห์ วันพฤหัสจีนจะมีรายงานดุลการค้า(ก.ค.) วันศุกร์ติดตามตัวเลขเงินเฟ้อของจีน(ก.ค.) และรายงานประจำเดือนของ IEA
หุ้นแนะนำ CPALL CPF TRUE